Angel Tîlvăr: Prezența a circa 90 de militari finlandezi, dovadă că legăturile dintre aliați sunt puternice
Ministrul apărării naționale, Angel Tîlvăr, a participat marți, în Baza 57 Aeriană „Căpitan Aviator Constantin Cantacuzino” de la Mihail Kogălniceanu, la ceremonia de certificare a detașamentului Forțelor Aeriene Finlandeze, aflat în România pentru a executa misiuni de Poliție Aeriană Întărită.